Държавен вестник, бр. 29, 2010 г., стр. 21

БРОЙ  29	
Д Ъ Р Ж А В Е Н  В Е С Т Н И К 	
СТР.  21  
(2) Правоотношението по изпълнение на 
военна служба се прекратява на основание 
чл. 165, т. 5 във връзка с чл. 188, ал. 2, т. 1 
ЗОВСРБ само ако военнослужещият откаже да 
заеме друга предложена му подходяща длъжност 
в съответствие с присвоеното военно звание 
или ако няма подходяща вакантна длъжност.
Чл. 49. (1) Правоотношението по изпълне­
ние на военна служба на основание чл. 165, 
т. 7 ЗОВСРБ се прекратява със заповед на 
началника на НСО в 5-дневен срок от:
1. получаване на документ, удостоверяващ 
отказ за издаване на разрешението за достъп 
до класифицирана информация;
2. получаване на документ за отнемане на 
разрешението за достъп до класифицирана 
информация;
3. отказа на военнослужещия да подаде 
документи за проучване при условията и по 
реда на Закона за защита на класифицираната 
информация.
(2) В случаите, когато военнослужещият 
обжалва отказа за издаване или отнемането 
на разрешението за достъп до класифицирана 
информация в законоустановения срок, срокът 
за издаване на заповедта по ал. 1 започва да 
тече след получаване на решението по жалбата.
(3) При отказ на военнослужещия да подаде 
документи за проучване при условията и по 
реда на Закона за защита на класифицираната 
информация се съставя протокол от беседа, ко­
ято се провежда от началника на структурното 
звено, в което служи военнослужещият, в при­
съствието на двама свидетели, единият от които 
е служителят по сигурността на информацията.
Чл. 50. Прекратяване на служебното право­
отношение по изпълнение на военна служба на 
основание чл. 169 ЗОВСРБ от военнослужещи, 
придобили право на пенсия при условията на 
чл. 69 от Кодекса за социално осигуряване, се 
извършва при спазване на следната процедура:
1. военнослужещият подава рапорт по 
команден ред до началника на НСО, придру­
жен със справка за осигурителния му стаж, 
изготвена от сектор „Финансово-счетоводен“, 
и кадрова справка;
2. началникът на НСО се произнася по ра­
порта в 14-дневен срок от датата на завеждане 
на рапорта в регистратурата;
3. при положително решение на началника 
на НСО правоотношението по изпълнение на 
военна служба се прекратява с негова заповед.
Чл. 51. (1) При отмяна на освобождаването 
от военна служба от съда военнослужещият 
получава обезщетение за времето, през което 
е останал без работа, но за не повече от 6 ме­
сеца, след представяне на документ от Аген­
цията по заетостта или писмена декларация, 
че не е работил по трудово или по служебно 
правоотношение през този период. Когато 
през това време военнослужещият е работил 
на по-нископлатена работа, той има право на 
разликата във възнагражденията.
(2) Началникът на структурното звено, в 
което е възстановен военнослужещият:
1. предлага на началника на НСО да издаде 
заповед за възстановяване на военнослужещия, 
когато длъжността е вакантна или е заета от 
друг военнослужещ, но изискванията за нейното 
заемане не са променени;
2. изпраща рапорт по команден ред до на­
чалника на НСО, когато длъжността, на която 
трябва да бъде възстановен военнослужещият, 
е съкратена или са променени изискванията 
за заемането є, на които военнослужещият не 
отговаря, и няма друга подходяща длъжност; 
към рапорта се прилага протокол от проведе­
ната беседа;
3. началникът на сектор „Управление на 
човешките ресурси и документооборота“ пред­
лага на военнослужещия подходяща длъжност 
срещу подпис.
(3) Началникът на НСО издава заповед, с 
която обявява решението на съда и възстано­
вява военнослужещия на длъжност, считано 
от влизането в сила на съдебното решение. 
Военнослужещият, който в момента заема тази 
длъжност, се освобождава от нея и се назначава 
на друга подходяща длъжност.
(4) В случай че длъжността, която е заемал 
военнослужещият преди освобождаването от 
военна служба, е съкратена и не може да му 
бъде предложена подходяща вакантна длъжност 
или е отказал да заеме предложената му такава 
длъжност, на военнослужещия се отправя пре­
дизвестие за прекратяване на правоотношението 
по изпълнение на военна служба на основание 
чл. 164, т. 1 ЗОВСРБ. 
(5) В случай че изискванията за длъжността, 
която е заемал военнослужещият преди осво­
бождаването от военна служба, са променени 
и той не отговаря на тях, не може да му бъде 
предложена подходяща вакантна длъжност или 
е отказал да заеме предложената му длъжност, 
на военнослужещия се отправя предизвестие за 
прекратяване на правоотношението по изпъл­
нение на военна служба на основание чл. 164, 
т. 2 ЗОВСРБ. За прекратяване на правоотно­
шението по изпълнение на военна служба се 
прилага процедурата по чл. 42, ал. 2 и 3.
Раздел VIII
Начална военна и професионална подготовка 
и обучение на служителите от Националната 
служба за охрана
Чл. 52. (1) Началната военна и професионал­
ната подготовка и обучението на служителите на 
НСО се извършват в сектор „Учебен“ на НСО. 
(2) Длъжностите, за които е необходим курс 
за начална военна и професионална подготовка 
за новопостъпилите служители, провеждан в 
сектор „Учебен“ на НСО, програмата и про­
дължителността на обучението се определят в 
заповед на началника на НСО.